Casanum
Casanum (Russice Казань, Kazan' ; Tatarice Казан, Qazan) est urbs et caput Tatarstaniae, autonomae Foederationis Russicae reipublicae, ad flumen Rham in ostio Casancae fluminis situm. Circa 1259 milia incolarum habet (anno 2022).

Casanum est valens industriae (ut plurimum, constructionis machinarum), commercii, scientiae et culturae sedes (hac in urbe sunt quaedam universitates studiorum, e.g. Universitas Foederalis Casanensis, Universitas Nationalis Exploratoria Technica Casanensis et Universitas Publica Medica Casanensis, atque nonnulla theatra et musea). Stationem ferriviarum, portum et aeriportum habet.

Historia urbis 
Casanum conditum est anno 1005 ut castrum Bulgariae Regni. Anno 1177, primo commemoratum est in annalibus Ruthenicis. Saeculis tertio decimo et quarto decimo erat valens mercaturae et politicae Ordae Aureae sedes. Anno 1438, urbs facta est caput regni sui iuris. Anno 1552, Casano a copiis tzaris Moscoviensis Ioannis IV expugnato, regnum Casanense factum est pars regni Russici. Anno 1708, urbs facta est metropolis gubernii Casanensis (annis ab 1719 ad 1775 etiam sedes administrativa provinciae Casanensis huius gubernii erat). Anno 1804 Universitas Casanensis hac in urbe condita est. Ab anno 1920, Casanum fuit metropolis Tataricae Autonomae Rei Publicae Sovieticae Socialisticae (partis Russicae SFSR). Ab anno 1990, est metropolis Rei Publicae Tatarstaniae Foederationis Russicae. Anno 2005 ferrivia subterranea aperta est.

Notae

Nexus externi 

 Pagina de Casano Encyclopaediae Russicae Magnae 

 
Urbes milies milium incolarum
Urbes olim capitales